Ego Jobertus, dominus Anceyi-Franci, notum facio universis presentem paginam inspecturis, me dedisse in elecmosinam et in perpetuum concessisse Deo et ecclesiæ Beati-Petri Melugdensis, quidquid habebam in decimis de Chamelard, tam in minutis quam in grossis, scilicet sextam partem ab eadem ecclesia in perpetuum pacifice possidendam, salvo jure capellæ de Chamelart quod habet in decima supradicta, scilicet sex septuaria bladi, duo fromenti et quatuor ordei. Dedi etiam ecclesiæ Melugdensis medietatem tractus et medietatem herbertagii earumdem decimarum; et hoc laudaverunt liberi mei Johannes et Stephanus. In hujus rei testimonium et munimen feci supradictæ ecclesiæ Melugdensis presentes litteras sigilli mei roboratas. Datum, apud Chamelart, anno Domini Mº CCº XXXVII, mense julio, in octavas Beati-Johannis Baptistæ.